હાલ એ સ્પષ્ટ છે કે ભારતીય ટીમ બાંગ્લાદેશ સામેની ટેસ્ટમાં લોકેશ રાહુલ અને મુરલી વિજયની ઓપનિંગ જોડી સાથે જ મેદાનમાં ઊતરશે. પાછલી કેટલીક ટેસ્ટના આંકડા પર નજર કરીએ તો આ જોડીએ પ્રભાવિત કરવામાં કોઈ કસર છોડી નથી. ઈંગ્લેન્ડ સામે ગત શ્રેણીમાં વિજયે બે સદી ફટકારી (૧૨૬ અને ૧૩૬), જ્યારે લોકેશ રાહુલે પણ અંતિમ ટેસ્ટમાં ૧૯૯ રનની શાનદાર ઇનિંગ્સ રમી હતી. બંને વચ્ચે તાલમેલ પણ ઘણો સારો છે. આ સ્થિતિમાં કોઈ શંકા નથી કે વિરાટ કોહલી અને કોચ કુંબલે આ કોમ્બિનેશનમાં કોઈ ફેરફાર કરે. જો બેમાંથી કોઈને ફિટનેસની સમસ્યા સર્જાય થાય તો જ તામિલનાડુના ઓપનર અભિનવ મુકુંદને અંતિમ ઈલેવનમાં સ્થાન મળી શકશે.